Abu Halima. Shakil Chapra asl ismi boʻlib koʻproq kunyasi Abu Halima bilan mashhur boʻlgan, Britaniyalik musulmon boʻlgan. 2014-yilda pasportini Britaniya rasmiylari hodimlari mamlakatni tark etmasligi uchun olib qoʻyishgan. 2015-yilda hibsga olingan va garov evaziga ozodlikka chiqqan "London Evening Standard" nashrida keltirilishicha, u Anjem Choudaryning hamkori hisoblangan. Yoshligi. Abu Halima Londonda pokistonlik muhojirlar oilasida tugʻilgan va Janubiy Kilbernda oʻsgan. Avtobus haydovchisi boʻlib yarim kunlik ishda ishlagan. Uning ismi Abu Halima (أبو حليمة), Halimaning Otasi degan maʼnoni anglatadi. Halima – qizining ismi. Pasportining olib qoʻyilishi. 2014-yil aprel oyida Abu Halimaning Londondagi uyiga politsiya bosqin uyushtirdi, politsiya xodimlari uning pasportini olib qoʻygan. Ichki ishlar vazirligidan kelganlar ishonishi uchun Abu Halimaning uyida terrorizm bilan bogʻliq faoliyat va Suriyaga borish niyatida ekanligini ifodalovchi xat qoldirishgan edi. Abu Halima bu daʼvoni rad etib: „Ular meni terrorizm bilan bogʻliq faoliyatga aloqador ekanligimga ishonishadi, bu haqiqat emas va Suriyaga jang qilish uchun borishni oʻylagan boʻlishim mumkin emas, bu mutlaqo notoʻgʻri“. 2015-yil yanvarida Abu Halima Britaniya xavfsizlik xizmatlari tomonidan va Markaziy razvedka boshqarmasi (CIA) buyrugʻi bilan Twitter akkauntlarini yopib qoʻyilgan 400 ga yaqin odamlardan biri boʻlgan. Hibsga olinishi. 2015-yil aprel oyida Abu Halima Londonda Metropolitan politsiyasining terrorizmga qarshi kurash qoʻmondonligi xodimlari tomonidan „2006-yilgi terrorizm toʻgʻrisidagi qonunning 1-boʻlimiga zid ravishda terrorizmni ragʻbatlantirish“ gumoni bilan hibsga olingan. Keyinchalik Abu Halima oʻz qarashlarini targʻib qilish uchun ijtimoiy tarmoqlardan foydalanmaslik sharti bilan kafillik evaziga ozod qilingan. Abu Halima 2020-yil noyabr oyida „Tact 2“ boʻlimidagi terrorizmni tarqatgani uchun hibsga olingan. 2021-yil 2-iyulda Kingston Crown sudida sudya Lodder tomonidan ushbu jinoyatda aybdor deb topilgan. Uning hukmi ikki yarim yil qamoq jazosi boʻlgan. Abu Halimaning litsenziyasi muddati bir yilga uzaytirilgan. Faolligi. Abu Halima oʻz qarashlarini YouTube va Facebook ijtimoiy tarmoqlari orqali tarqatishda faol boʻlgan. 2016-yilning yanvarida "The Sydney Morning Herald gazetasida" Abu Halima Avstraliyadagi moʻtadil musulmon arboblarini tanqid qilib, Sydney va Melbourneda qoʻllab-quvvatlash bazasini qurishga urinayotgani haqida xabar bergan edi.